Lietuvos grūdų supirkimo įmonės 2019 m. gruodžio mėnesį eksportavo 505,767 tūkst. t grūdų – 66,36 proc. didesnį kiekį negu prieš mėnesį bei 2,65 karto daugiau negu 2018 m. gruodį. Didžiąją (86,41 proc.) eksportuotų grūdų dalį sudarė kviečiai (437,014 tūkst. t). Juos Lietuvos grūdų supirkimo įmonės eksportavo į Latviją, Vokietiją, Daniją, Ispaniją, Prancūziją, Italiją, Turkiją, Izraelį, JAE, Kiniją, Ganą, Mozambiką ir Nigeriją (vidutinė kaina – 186,46 EUR/t). Miežiai (64,746 tūkst. t) buvo eksportuoti į Lenkiją, Estiją, Ispaniją, Turkiją ir Saudo Arabiją (vidutinė kaina – 165,95 EUR/t), rugiai (2,286 tūkst. t) – į Latviją, Vokietiją, Ispaniją ir Nigeriją (vidutinė kaina – 145,84 EUR/t), o kvietrugiai (1,224 tūkst. t) – į Latviją, Ispaniją ir Nigeriją (vidutinė kaina – 157,07 EUR/t).

2019 m. gruodžio mėnesį eksportuota 36,272 tūkst. t ankštinių augalų grūdų (žirnių ir pupų) – 50,74 proc. didesnis kiekis negu 2018 m. gruodžio mėnesį. Jie buvo eksportuoti į Latviją, Lenkiją, Estiją, Olandiją ir Egiptą (vidutinė žirnių kaina – 209,36 EUR/t, pupų – 281,75 EUR/t).

Rapsų 2019 m. gruodžio mėnesį eksportuota tik 10,983 tūkst. t – atitinkamai 50,74 proc. ir 75,37 proc. mažiau negu lapkričio mėnesį ir 2018 m. analogišku laikotarpiu. Jie išvežti į Latviją, Daniją ir Suomiją (vidutinė kaina – 364,67 EUR/t).

Šaltinis: ŽŪIKVC (LŽŪMPRIS)  
Grūdų ir rapsų sektoriaus informaciją parengė D. Pyrantienė, R. Banionienė ir G. Garliauskienė, tel. (8~37) 397227

[2020-01-27](https://www.vic.lt/zumpris/2020/01/27/lietuva-2019-m-gruodzio-menesi-grudu-eksportavo-265-karto-daugiau-negu-2018-m-gruodi/)

[Grūdų ir aliejinių augalų sektoriaus vidaus rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-vidaus-rinkos-apzvalgos/)